
REFERAT

privind aprobarea Studiului de Fezabilitate

 ,,Amenajare strada Ion Neculce ”
Direcţia Drumuri şi Transporturi are în programul de investiţii pe anul 2009 întocmirea Studiului de Fezabilitate  aferent obiectivului de investiţii ,,Amenajare strada Ion Neculce”.
Strada care face obiectul prezentei documentaţii este situată în zona de est a municipiului Timişoara, între strada Tigrului şi strada Ştefan Cel Mare pe o lungime de 697 m, pe strada Nouă de la intersecţia cu strada Cronicar Ion Neculce până la intersecţia cu strada Gh. Asachi pe o lungime de 236,88 m, respectiv în interiorul triungiului format de cele două străzi, unde s-a proiectat parcarea ecologică.


Pe sensul de mers dinspre strada Tigrului până la intersecţia cu strada Lunei ne aflăm într-o zonă de case. De la intersecţia cu strada Lunei până la intersecţia cu strada Nouă pe partea dreaptă se află o zonă de case, iar pe partea stângă se află o zonă de blocuri. În triungiul format de străzile Cronicar Ion Neculce şi strada Nouă se află un teren viran neamenajat. Amenajarea unei parcări ecologice pe acest teren ar satisface nevoile locuitorilor din zonă, concomitent cu crearea unor zone verzi.

Strada prezintă deficienţe caracteristice, caracterizate prin lipsa planeităţii suprafeţei de rulare, lipsa declivităţilor transversale şi longitudinale, lipsa semnalizării rutiere.

Primăria Municipiului Timişoara a recepţionat în cursul anului 2009 Studiul de Fezabilitate pentru ,, Amenajare strada Ion Neculce ”, realizat de  S.C. ROUTECONSULT S.R.L. conform contractului de proiectare nr. 145 /15.09.2009.

Valoarea totală (inclusiv TVA) a investiţiei ,,Amenajare strada Ion Neculce ” este estimată,  conform devizului general al  investiţiei,  la 2.806,542 mii lei (cu TVA), respectiv 656,686 mii Euro (1 Euro = 4,2738 lei la data de 30.11.2009).
 Durata de realizare a lucrărilor  proiectate este estimată la 8 luni. Durata totală se extinde pe 11 luni, 3 luni fiind necesare proiectării şi procedurilor de achiziţie pentru contractarea execuţiei lucrării şi a dirigenţiei de şantier.

Având în vedere faptul că finanţarea studiului de fezabilitate ,,Amenajare strada Ion Neculce”se face din Bugetul local aprobat pentru anul 2009, propunem aprobarea studiului de fezabilitate şi realizarea investiţiei menţionată anterior.   

